b'\n_START_ARTICLE_\nMnajdra\n_START_SECTION_\nOpis\n_START_PARAGRAPH_\nMnajdra je iz koralnega apnenca, ki je precej trdnej\xc5\xa1i od globigerinskega apnenca v \xc4\xa6a\xc4\xa1ar Qimu. Glavni strukturni sistemi, ki so uporabljeni v templju, so konzole iz manj\xc5\xa1ih kamnov ter oporniki in preklade z uporabo velikih plo\xc5\xa1\xc4\x8d iz apnenca._NEWLINE_Tloris v obliki listov detelje se zdi pravilnej\xc5\xa1i kot pri \xc4\xa6agar Qimu in spominja na zgodnej\xc5\xa1i kompleks v \xc4\xa0gantiji. Prazgodovinska struktura je sestavljena iz treh stikajo\xc4\x8dih, a nepovezanih templjev: zgornjega, srednjega in spodnjega. _NEWLINE_Zgornji tempelj je najstarej\xc5\xa1a zgradba in datira do ggantijske dobe (3600\xe2\x80\x933200 pr. n. \xc5\xa1t.), je triapsidna. Osrednja apsida ima odprtino, ki jo blokira nizka stena. Stebri\xc4\x8dki so bili okra\xc5\xa1eni z jamicami, ki so jih vrtali v vodoravnih vrsticah na notranji povr\xc5\xa1ini. _NEWLINE_Srednji tempelj je bil zgrajen (ali morda obnovljen) v pozni tarxienski dobi (3150\xe2\x80\x932500 pr. n. \xc5\xa1t.), katerega glavna osrednja vrata so oblikovana z luknjo, izrezano v velik kos apnenca, postavljenega pokon\xc4\x8dno, tipi\xc4\x8dna konstrukcija drugih megalitskih vrat na Malti. Ta tempelj je imel verjetno prvotno obokan strop, vendar so ostale le baze stropa na vrhu stene  in je pravzaprav najnovej\xc5\xa1a struktura. Oblikovana je iz plo\xc5\xa1\xc4\x8d, zlo\xc5\xbeenih horizontalno (nepravi obok)._NEWLINE_Najni\xc5\xbeji tempelj, zgrajen v zgodnji tarxienski dobi, je najveli\xc4\x8dastnej\xc5\xa1i in morda najbolj\xc5\xa1i primer malte\xc5\xa1ke megalitske arhitekture. Ima veliko dvori\xc5\xa1\xc4\x8de s kamnitimi klopmi, vhodni prehod, ki ga pokrivajo vodoravne plo\xc5\xa1\xc4\x8de, od katerih je ena ohranjena, in ostanke obokane strehe.  Tempelj je okra\xc5\xa1en s spiralno rezbarijo in vdolbinami, preboden je z okni, nekaj manj\xc5\xa1imi sobami in eno na prirejenih kamnih.\n_START_SECTION_\nNamen\n_START_PARAGRAPH_\nNajni\xc5\xbeji tempelj je astronomsko poravnan, zato je bil verjetno uporabljen za astronomsko opazovanje in za koledar.  Ob enakono\xc4\x8dju son\xc4\x8dna svetloba prehaja skozi glavna vrata in osvetli glavno os. Ob solsticiju son\xc4\x8dna svetloba osvetljuje robove megalitov na levi in desni strani teh vrat. _NEWLINE_\xc4\x8ceprav ni pisnih virov, ki bi nakazovali namen teh struktur, so arheologi izkopali obredne predmete: \xc5\xbertvene kremenove no\xc5\xbee in mre\xc5\xbee, ki so bile morda uporabljene za zadr\xc5\xbeevanje \xc5\xbertvenih \xc5\xbeivali (na\xc5\xa1li so razli\xc4\x8dne \xc5\xbeivalske kosti). Te strukture niso bile uporabljene kot grobnice, ker niso na\xc5\xa1li nobenih \xc4\x8dlove\xc5\xa1kih ostankov. V templjih so kamnite klopi in mize, ki namigujejo na njihovo uporabo. V njih so na\xc5\xa1li veliko artefaktov, ki ka\xc5\xbeejo, da so bili uporabljeni v verske namene, morda za zdravljenje bolezni ali spodbujanje plodnosti.\n_START_SECTION_\nIzkopavanja in nedavna zgodovina\n_START_PARAGRAPH_\nIzkopavanja so bila izvedena pod vodstvom J. G. Vanca leta 1840, eno leto po odkritju \xc4\xa6agar Qima. Leta 1871 je James Fergusson izdelal prvi na\xc4\x8drt megalitske strukture. Na\xc4\x8drt je bil precej neto\xc4\x8den in zato je leta 1901 dr. Albert Mayr izdelal prvi natan\xc4\x8den na\xc4\x8drt, ki je temeljil na njegovih ugotovitvah.  Leta 1910 je dr. Thomas Ashby izvedel nadaljnje preiskave, ki so privedle do zbiranja pomembnega arheolo\xc5\xa1kega materiala. Nadaljnja izkopavanja so bila decembra 1949, ko so odkrili dva majhna kipa, dve veliki skledi, orodje in velik sferi\xc4\x8den kamen, ki je bil verjetno uporabljen za premikanje velikih kamnov templja._NEWLINE_Tempelj je bil vklju\xc4\x8den na seznam starin 1925. _NEWLINE_Mnajdra je bila po\xc5\xa1kodovana 13. aprila 2001, ko so vsaj trije ljudje z vla\xc4\x8dilci zru\xc5\xa1ili ali zlomili okrog 60 megalitov in na njih napisali grafite. Napad je bil "najhuj\xc5\xa1e dejanje vandalizma, ki so ga kdaj storili na otoku Malta", Unesco.  Po\xc5\xa1kodbe templjev so bile sprva videti nepopravljive , vendar so jih obnavljali z uporabo novih tehnik, zaradi \xc4\x8desar je bilo te\xc5\xbeko ugotoviti, kje so bili po\xc5\xa1kodovani megaliti. Templje so leta 2002 ponovno odprli za javnost. _NEWLINE_Na malte\xc5\xa1kih evrskih kovancih za 1, 2 in 5 centov, ki so bili kovani od leta 2008, so templji Mnajdra._NEWLINE_Leta 2009 je bilo zgrajeno za\xc5\xa1\xc4\x8ditno zavetje okoli Mnajdre (skupaj s \xc4\xa6a\xc4\xa1ar Qimom).'